Ғәйфуллин Александр Александрович

Ғәйфуллин Александр Александрович (22 март 1984 йыл) — Рәсәй математигы, алгебраик һәм комбинаторлы топология, комбинаторлы геометрия буйынса белгес, Рәсәй Фәндәр академияһының ағза-корреспонденты (2016).

2012 йылда Сабитов теоремаһының күп үлсәмле аналогын иҫбат итә — үлсәме  булған теләһә ниндәй бөгәрләнеүсе күпҡыр бөгәрләү процесында күләмен һаҡлап ҡала.

 Биографияһы 
Ғәйфуллин Александр Александрович 1984 йылдың 22 мартында Мәскәү өлкәһенең Жуковский ҡалаһында тыуған. Уның атаһы А. М. Ғәйфуллин (1958 йылғы) — Рәсәй ғалим-физигы, шыйыҡса һәм газ механикаһы өлкәһендә белгес, Рәсәй Фәндәр академияһының ағза-корреспонденты (2008).

2000 йылда А. А. Ғәйфуллин Көньяҡ Кореяның Тэджон ҡалаһында Халыҡ-ара уҡыусылар олимпиадаһында алтын миҙал яулай.

2005 йылда Мәскәү дәүләт университетының механика-математика факультетын тамамлай.

2008 йылда математика бүлегенең аспирантураһын тамамлай һәм «Комбинаторная реализация циклов» темаһына кандидатлыҡ диссертацияһы яҡлай (ғилми етәксеһе — РФА-ның ағза-корреспонденты В. М. Бухштабер).

2010 йылда «Проблема комбинаторного вычисления рациональных классов Понтрягина» темаһына докторлыҡ диссертацияһы яҡлай.

2016 йылдың ғинуарында РФА профессоры почетлы ғилми исеме бирелә.

2016 йылда — РФА-ның математика фәндәре бүлеге буйынса ағза-корреспондент итеп һайлана.

 Фәнни эшмәкәрлеге 
Александр Александрович Ғәйфуллин алгебраик һәм комбинаторлы топология, комбинаторлы геометрия өлкәһендә белгес.

2007 йылдың 1 июленән алып Мәскәү дәүләт университетының механика-математика факультетының юғары геометрия һәм топология кафедраһында эшләй (2009 йылдан — доцент, 2011 йылдан — баш ғилми хеҙмәткәр, аҙаҡ профессор).

Аналитик геометрия, һыҙыҡлы алгебра, классик дифференциаль геометрия, дифференциаль геометрия һәм топология буйынса семинарҙар алып бара. Комбинаторлы һәм алгебраик топология буйынса төрлө махсус курстар уҡый, геометрия һәм топология буйынса фәнни семинар етәксеһе булып тора.

Фәнни ҡыҙыҡһыныуҙары өлкәһе: алгебраик һәм комбинаторлы топология, комбинаторлы геометрия (ҡабарынҡы күпҡырҙар, бөгәрләнеүсе күпҡырҙар).

25-тән ашыу  ғилми баҫма авторы.

2012 йылда Сабитов теоремаһының күп үлсәмле аналогын иҫбат итә — үлсәме  булған теләһә ниндәй бөгәрләнеүсе күпҡыр бөгәрләү процесында күләмен һаҡлап ҡала.

2016 йылда Берлинға математиктарҙың Европа конгресына докладсы итеп саҡырыла.

 Маҡтаулы исемдәре һәм башҡа бүләктәре 
 Фән һәм инновациялар өлкәһендә Рәсәй Федерацияһы Президентының йәш ғалимдар өсөн Премияһы (2016) — робототехника үҫеше өсөн нигеҙ булдырған, шулай уҡ ҙур теоретик әһәмиәткә эйә булған, бөгәрләнеүсе күпҡырҙар теорияһының фундаменталь мәсьәләләрен хәл иткәне өсөн.
 Мәскәү Хөкүмәтенең йәш ғалимдарға премияһы (2015) — алгебраик топология һәм комбинаторлы геометрия өлкәһендә ҙур ҡаҙаныштары өсөн.
 Студенттар һәм аспиранттар эштәре араһында А. Мёбиус исемендәге конкурстың I премияһы лауреаты (2005) — «Локальные формулы для комбинаторных классов Понтрягина» эше өсөн.
 Фән кандидаты дәрәжәһенә эйә булған йәш ғалимдар өсөн Дмитрий Зимин фонды конкурсы «Династия» еңеүсеһе (2009)
 Йәш уҡытыусылар һәм ғилми хеҙмәткәрҙәр өсөн ғилми эштәр конкурсы йомғаҡтары буйынса МДУ стипендияһы (2011)

 Иҫкәрмәләр 

 Һылтанмалар 

 Математические прогулки: Александр Гайфуллин (неопр.). ПостНаука (25 ноября 2016). Дата обращения 4 ноября 2017.
 Страница на сайте Центра перспективных исследований Сколковского института науки и технологий

Категория:Википедия:Статьи с переопределением значения из Викиданных
Категория:Физика-математика фәндәре докторҙары
Категория:МДУ-ның механика-математика факультеты уҡытыусылары
Категория:МДУ-ның механика-математика факультетын тамамлаусылар
Категория:Алфавит буйынса шәхестәр
Категория:Википедия:Замандаштар биографияһы
Категория:1984 йылда тыуғандар
Категория:22 мартта тыуғандар